ธ.ออมสิน เปิดตัวบัตรเดบิต คุกกี้รันหวังตอบสนองไลฟ์สไตล์คนรุ่นใหม่
นายชาติชาย พยุหนาวีชัย ผู้อำนวยการ ธนาคารออมสิน เปิดเผยว่า ธนาคารเปิดตัวบัตรเดบิต จีเอสบี เจน การ์ด (GSB GEN CARD) ลายคุกกี้รัน (CookieRun) เจาะกลุ่ม GEN Y ตอบสนองไลฟ์สไตล์คนรุ่นใหม่ เริ่มจำหน่ายแล้วตั้งแต่วันนี้ สามารถใช้เบิกถอนเงินสด ฝากเงินสด โอนเงิน และชำระค่าสินค้าและบริการ (Online Payment) ผ่านเครื่อง ATM และเครื่อง ADM Recycle รวมถึงการชำระค่าสินค้าและบริการได้ทุกร้านค้าทั่วโลกที่มีเครื่องหมาย VISA
7 ส.ค. 2558

นายชาติชาย พยุหนาวีชัย ผู้อำนวยการ ธนาคารออมสิน เปิดเผยว่า ธนาคารเปิดตัวบัตรเดบิต จีเอสบี เจน การ์ด (GSB GEN CARD) ลายคุกกี้รัน (CookieRun) เจาะกลุ่ม GEN Y ตอบสนองไลฟ์สไตล์คนรุ่นใหม่ เริ่มจำหน่ายแล้วตั้งแต่วันนี้ สามารถใช้เบิกถอนเงินสด ฝากเงินสด โอนเงิน และชำระค่าสินค้าและบริการ (Online Payment) ผ่านเครื่อง ATM และเครื่อง ADM Recycle รวมถึงการชำระค่าสินค้าและบริการได้ทุกร้านค้าทั่วโลกที่มีเครื่องหมาย VISA
ทั้งนี้ ตั้งแต่วันนี้ถึง 31 ตุลาคม ศกนี้ เมื่อสมัคร GSB GEN CARD พร้อมชำระค่าธรรมเนียมแรกเข้าและรายปีปีแรก รวม 500 บาท รับร่มเจนสไตล์ (GEN Style) และ สมุดเงินฝากที่มีภาพลิขสิทธิ์คุกกี้รัน (CookieRun) และตั้งแต่วันนี้ถึงสิ้นปี รับทันทีกับสิทธิพิเศษที่อัดแน่นทั้ง ความอร่อยและความบันเทิงแบบสุดคุ้มกับ 4 แบรนด์ชั้นนำ เมื่อชำระด้วย จีเอสบี เจน การ์ด (GSB GEN CARD) ประกอบด้วย รับสิทธิพิเศษที่ร้านแมคโดนัลด์ (McDonald’s) (เฉพาะสาขาที่ร่วมรายการ) เมื่อซื้อเมนูเซตชุดแมคฟิช (Filet-O-Fish Set) หรือชุดซามูไรเบอร์เกอร์หมู (Samurai Pork Burger Set) หรือ ชุดสไปซี่ แมควิงส์ 4 ชิ้น (Spicy McWings Set 4pcs.) ได้ในราคาพิเศษเพียง 100 บาท รับสิทธิพิเศษเมื่อซื้อตั๋วหนังที่นั่งปกติในเครือเอสเอฟ (SF) (เฉพาะสาขาที่ร่วมรายการ) ได้ในราคาพิเศษ 100 บาท รับสิทธิพิเศษเมื่อซื้อตั๋วหนังที่นั่งปกติในเครือ Major Cineplex, EGV, Paradise Cineplex และ Haiyai Cineplex (เฉพาะสาขาที่ร่วมรายการ) เมื่อซื้อตั๋วหนังที่นั่งปกติ ได้ในราคาพิเศษ 100 บาm และรับสิทธิพิเศษที่ Blu-O Rhythm &amp; Bowl และ Major Bowl Hit (เฉพาะสาขาที่ร่วมรายการ) เมื่อซื้อเกมโบว์ลิ่ง 1 เกม ได้ในราคาพิเศษเพียง 100 บาท
โดยภายในงานนอกจากจะเต็มเปี่ยมไปด้วยกิจกรรมสนุกๆ มากมายแล้ว ยังมี”นาย-ณภัทร เสียงสมบุญ” มาร่วมแชร์ไลฟ์สไตล์คนรุ่นใหม่และเคล็ดลับการออม ร่วมกับหนุ่มโบธนากร ชินกูล พร้อมชมมินิคอนเสิร์ตจากนักร้องขวัญใจวัยรุ่น “ฮั่น และ กั้ง เดอะสตาร์” เรียกว่ารวมพลคนรุ่นใหม่ มาร่วมเปิดตัว “จีเอสบี เจน การ์ด (GSB GEN CARD)” ของธนาคารออมสินในครั้งนี้ สามารถชมข้อมูลเพิ่มเติมได้ที่ www.gsb.or.th, Facebook : GSB Society, Official Line : GSB ธนาคารออมสิน หรือ ศูนย์ลูกค้าสัมพันธ์ธนาคารออมสิน Call Center โทร.1115
 
 